1994/95 m. Kandidatų mačai

1994/95 m. FIDE Kandidatų mačai – tai FIDE pasaulio šachmatų čempionato  etapas, kuriame, atrinkti dalyviai, 
žaisdami mačus vieno minuso sistema, atrinko du šachmatininkus, kurie 1996 m. galėtų žaisti  mačą dėl 1996 m. FIDE pasaulio šachmatų čempiono vardo. Jais tapo Anatolijus Karpovas ir Gata Kamskis.

Mačai

Dalyviai 
1994–1996 m. FIDE Kandidatų mačuose dalyvavo 13 didmeistrių: FIDE pasaulio čempionas A. Karpovas (žaidė tik finaluose); J. Timanas ir Artūras Jusupovas - 1991/93 m. kandidatų mačų pusfinalininkai; 10 dalyvių, geriausiai pasirodžiusių 1993 m. Bilio tarpzoniniame turnyre: Borisas Gelfandas, P. Van der Sterrenas,  G. Kamskis,  A. Chalifmanas, M. Adamsas, L. Judasinas, V.Salovas, Ž. Lotjė,  V.Kramnikas ir  V.Anandas.

Nugalėtojų nustatymas 

FIDE Generalinė Asamblėja pakeitė kandidatų mačų nuostatus:  ketvirtfinalio  mačai žaidžiami po 8 partijas, pusfinalio – po 10 ir finalo - po 20. Nugalėtoju laikomas tas žaidėjas, kuris mače surenka daugiau taškų. Lygiųjų atveju, skiriamos dvi papildomos partijos su sutrumpinta laiko kontrole (po 1 val, po 30 ir po 15 min).

Varžybos turėjo atrinkti abu 1986 m. FIDE pasaulio šachmatų čempionato mačo dalyvius, todėl vyko du finalai.

Ketvirtfinaliai 
Visi šešeri mačai buvo žaidžiami Veik an Zee 1994 m. sausio 16 - 27 d.

Ketvirtfinalio 8 partijų mačas tarp V. Anando ir A. Jusupovo vyko su V. Anando persvara. Po lygiųjų pirmojoje partijoje V. Anandas sekančiose dviejose partijose pasiekė pergales ir pirmavo iki mačo pabaigos. A. Jusupovas, laimėjęs ketvirtąją partiją, buvo sušvelninęs mačo rezultatą, tačiau jau sekančioje varžovas  dviejų taškų skirtumą atstatė. Dar po dviejų lygiųjų V. Anando sąskaitoje jau buvo reikalingi mačui laimėti 4½ taškai, tad jis laimėjo mačą ir pateko į ketvirtfinalį.

Kitame mače tarp M. Adamso ir B. Gelfando vyko kova iki galo. Po trijų lygiųjų pirmasis savo sąskaitą atidarė B. Gelfandas, laimėjęs 4-ąją partiją. Bet M. Adamsas sekančioje partijoje mačo rezultatą išlygino. B. Gelfandas vėl persvėrė, laimėjęs 6-ąją partiją. Po lygiųjų 7-oje, buvo žaidžiama paskutinė, 8-oji, mačo partiją. M. Adamsas, jei būtų laimėjęs, dar galėjo išlyginti rezultatą. Bet to jam padaryti nepavyko – laimėjo B. Gelfandas, padidinęs mačo skirtumą savo naudai iki dviejų. Jis pateko pusfinalį.

Pagrindiniai įvykiai P. Van der Stereno ir G. Kamskio mače vyko pirmojoje jo pusėje. G. Kamskis laimėjo pirmąją partiją, bet sekančioje P. Van der Sterenas išlygino. G. Kamskis, laimėjęs sekamčias dvi partijas išsiveržė į priekį ir po 4 ratų pirmavo dviem taškais. Po trejų lygiųjų jo sąskaitoje jau buvo 4½ taško. G. Kamskis laimėjo aštuntfinalio mačą ir pateko į pusfinalį.
  

Mače tarp L. Judasino ir V. Kramniko, nuo pirmosios partijos pirmavo V. Kramnikas. Po trijų lygiųjų jis laimėjo dar penktąją. Jo varžovui mačo rezultato išlyginti nesisekė ir po trijų lygiųjų V. Kramniko sąskaitoje jau buvo  4.5 taško - tad nesužaidus visų partijų,  mačas baigėsi V. Kramniko naudai. Jis  pateko į ketvirtfinalį.

Mačas tarp V. Salovo ir A. Chalifmano buvo trumpiausias. Laimėjęs pirmąją, trečiąją, ketvirtąją ir šeštąją partijas, V. Salovas įtikinamai laimėjo mačą.  Jis pateko į pusfinalį.

Mačas tarp J. Timano ir Ž. Lotjės buvo įtemtas iki pat pabaigos. Po lygiųjų mačo pirmojoje partijoje J. Timanas, laimėjęs antrąją išsiveržė į priekį, bet varžovas jau sekančioje partijoje išlygino mačo rezultatą. Po  lygiųjų  4-oje  J. Timanas laimėjo penktąją partiją ir vėl išsiveržė į priekį. Per likusias tris partijas, nei vienas iš varžovų nepasiekė pergalių.  Mačą laimėjęs J. Timanas  pateko į pusfinalį.

Pusfinaliai 

Visi trys ketvirtfinalio mačai vyko Sanghi Nagare (šalia Haidarabado) 1994 m. liepos 25 – rugpjūčio 7 d.  

Mačas tarp V. Anando ir G. Kamskio vyko permainingai. Mačo pradžioje, po dviejų lygiųjų, V. Anandas laimėjo dvi partijas iš eilės ir pirmavo dviem taškais. 

Tačiau po lygiųjų penktojoje G. Kamskis, taip pat, laimėjo dvi ir mačo rezultatas tapo lygus. Nepasikeitė jis ir po paskutinės partijos –  tad 8-ių partijų mačas baigėsi lygiosiomis. 

Kas iš jų žais į pusfinalyje, sprendėsi, žaidžiant papildomą  sutrumpintos laiko kontrolės dviejų partijų mikromačą. Jame sėkmė lydėjo G. Kamskį - laimėjęs abejas, jis pateko į vieną iš finalų.

Mačas tarp V. Kramniko ir B. Gelfando buvo atkaklus: nugalėtojas paaiškėjo tik paskutinėje mačo partijoje. Po dviejų lygiųjų mačo pradžioje V. Kramnikas laimėjo trečiąją partiją ir išsiveržė į priekį. 
Varžovas, laimėjęs ketvirtąją, išlygino mačo rezultatą. 

Sekančias tris partijas nei vienam iš varžovų nepavyko laimėti: visos lygiosiomis. Kas laimės mačą sprendėsi aštuntojoje  partijoje. Ją laimėjo B. Gelfandas ir pateko į vieną iš finalų.

Mačas tarp V. Salovo ir J. Timano buvo įtemptas. J. Timanas, laimėjęs mačo pirmąją partiją lyderiavo iki ketvirtosios, kurioje V. Salovas išlygino mačo rezultatą. 

Dvi sekančios partijos baigėsi taikiai. V. Salovas laimėjo septintąją ir, likus vienai partijai, pirmauja tašku. J. Timanui ją būtina laimėti, bet daugiau lygiųjų  nepavyksta pasiekti. V. Salovas laimi mačą ir patenka į vieną įš finalų.

Finalai 
Prie trijų finalininkų prisijungė ketvirtas – pasaulio FIDE čempionas A. Karpovas. Abu  mačai vyko 1995 vasario mėn. vėl Sanghi Nagare (šalia Haidarabado).

Mačas tarp B. Gelfando ir A. Karpovo iki mačo vidurio vyko apyligiai. Mačo pradžioje: po pirmųjų dviejų lygiųjų, pirmas į priekį išsiveržė B. Gelfandas, laimėjęs trečiąją partiją, bet jau sekančioje partijoje varžovas išlygino mačo rezultatą. 

Po lygiųjų penktojoje A. Karpovas laimi dvi partijas iš eilės ir likus iki mačo pabaigos trims ratams buvo priekyje dviem taškais. 

B. Gelfandas pateko į sunkią padėtį: per likusias tris partijas jam reikėjo: dvi laimėti ir tik vieną galėjo sužaisti lygiosiomis. To padaryti nepavyko: po vienų lygiųjų jis pralaimėjo sekančią partiją ir mačas baigėsi A. Karpovo naudai: 6:3.

Mačas tarp G. Kamskio ir V. Salovo  pastarajam susiklostė nesėkmingai. Pralaimėjęs pirmąją mačo partiją jis ir toliau žaidė nesėkmingai – nelaimėjo nei vienos partijos, o jo varžovas – keturias. Mačas baigėsi įtikinama G. Kamskio pergale. 

Abiejų finalų nugalėtojai: Anatolijus Karpovas ir Gata Kamskis įgijo teisę žaisti dėl čempiono vardo 1996 m. FIDE pasaulio šachmatų čempionato mačą.

Šaltiniai

Nuorodos 
 M. Vyksas 1994-95 m. Kandidatų mačai 
 1994-1995 kandidatų mačai

Kandidatų atrankos varžybos